Auditor's report — BCP, period 2016 (audited, opinion: unqualified)
Auditor firm: KPMG
Signing partner: (ณัฐพงศ์ ตันติจัตตานนท์)
Signed: 2017-02-16

รายงานของผู้สอบบัญชีรับอนุญาต

เสนอ ผู้ถือหุ้นบริษัท บางจากปิโตรเลียม จำกัด (มหาชน)

ความเห็น

ข้าพเจ้าได้ตรวจสอบงบการเงินรวมและงบการเงินเฉพาะกิจการของบริษัท บางจากปิโตรเลียม จำกัด (มหาชน) และบริษัทย่อย (“กลุ่มบริษัท”) และของเฉพาะบริษัท บางจากปิโตรเลียม จำกัด (มหาชน) (“บริษัท”) ตามลำดับ 
ซึ่งประกอบด้วยงบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม 2559 
งบกำไรขาดทุนรวมและงบกำไรขาดทุนเฉพาะกิจการ งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ และงบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน รวมถึงหมายเหตุซึ่งประกอบด้วยสรุปนโยบายการบัญชีที่สำคัญและเรื่องอื่นๆ

ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้แสดงฐานะการเงินรวมและฐานะการเงินเฉพาะกิจการของกลุ่มบริษัทและบริษัท ตามลำดับ ณ วันที่ 31 ธันวาคม 2559 ผลการดำเนินงานรวมและผลการดำเนินงานเฉพาะกิจการ และกระแสเงินสดรวมและกระแสเงินสดเฉพาะกิจการ สำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มบริษัทและบริษัทตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชีในพระบรมราชูปถัมภ์ ในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่นๆ ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่างๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วยข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการและรายงานของผู้สอบบัญชีที่อยู่ในรายงานนั้น ซึ่งคาดว่ารายงานประจำปีจะถูกจัดเตรียมให้ข้าพเจ้าภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการ คือ การอ่านข้อมูลอื่นตามที่ระบุข้างต้นเมื่อจัดทำแล้ว และพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการหรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวมและงบการเงินเฉพาะกิจการ

ผู้บริหารเป็นผู้รับผิดชอบในการจัดทำและการนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ  ผู้บริหารรับผิดชอบในการประเมินความสามารถของกลุ่มบริษัทและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่องเว้นแต่ผู้บริหารมีความตั้งใจที่จะเลิกกลุ่มบริษัทและบริษัท หรือหยุดดำเนินงานหรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการสอดส่องดูแลกระบวนการในการจัดทำรายงานทางการเงินของกลุ่มบริษัทและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบ

ข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์ได้อย่างสมเหตุสมผลว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินจากการใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาดเนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัทและบริษัท

ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหารและจากหลักฐานการสอบบัญชีที่ได้รับ สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าถึงการเปิดเผยข้อมูลที่เกี่ยวข้องในงบการเงินรวมและงบการเงินเฉพาะกิจการ หรือถ้าการเปิดเผยข้อมูลดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มบริษัทและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการและเหตุการณ์ในรูปแบบ ที่ทำให้มีการนำเสนอข้อมูลโดยถูกต้องตามที่ควร

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มบริษัทเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแล และการปฏิบัติงานตรวจสอบกลุ่มบริษัท ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับผู้มีหน้าที่ในการกำกับดูแลเกี่ยวกับขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในซึ่งข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชีเว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

(ณัฐพงศ์ ตันติจัตตานนท์)

ผู้สอบบัญชีรับอนุญาต 
เลขทะเบียน 8829

บริษัท เคพีเอ็มจี ภูมิไชย สอบบัญชี จำกัด 
กรุงเทพมหานคร

16 กุมภาพันธ์ 2560

| การซื้อธุรกิจ | การซื้อธุรกิจ | การซื้อธุรกิจ |

| อ้างถึงหมายเหตุประกอบงบการเงินข้อ 3(ก) และ 4 | อ้างถึงหมายเหตุประกอบงบการเงินข้อ 3(ก) และ 4 | อ้างถึงหมายเหตุประกอบงบการเงินข้อ 3(ก) และ 4 |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร | ได้ตรวจสอบเรื่องดังกล่าวอย่างไร |

| ในระหว่างปี 2559 กลุ่มบริษัทได้เสร็จสิ้นการเข้าซื้อธุรกิจโรงไฟฟ้าพลังงานแสงอาทิตย์ในประเทศญี่ปุ่น โดยกลุ่มบริษัทได้ว่าจ้างผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินที่ได้มา การประเมินมูลค่ายุติธรรมของสินทรัพย์ไม่มีตัวตนนั้นมีการใช้การประมาณการและข้อสมมติที่สำคัญ นอกจากนี้ กลุ่มบริษัทมีสิ่งตอบแทนที่คาดว่าจะต้องจ่ายเพิ่มเติม ทั้งนี้การประมาณการสำหรับสิ่งตอบแทนที่คาดว่าจะต้องจ่ายเพิ่มเติมนั้นเป็นการใช้วิจารณญาณของผู้บริหารและมีความไม่แน่นอน ดังนั้นข้าพเจ้าจึงถือเป็นเรื่องสำคัญในการตรวจสอบของข้าพเจ้า | ในระหว่างปี 2559 กลุ่มบริษัทได้เสร็จสิ้นการเข้าซื้อธุรกิจโรงไฟฟ้าพลังงานแสงอาทิตย์ในประเทศญี่ปุ่น โดยกลุ่มบริษัทได้ว่าจ้างผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินที่ได้มา การประเมินมูลค่ายุติธรรมของสินทรัพย์ไม่มีตัวตนนั้นมีการใช้การประมาณการและข้อสมมติที่สำคัญ นอกจากนี้ กลุ่มบริษัทมีสิ่งตอบแทนที่คาดว่าจะต้องจ่ายเพิ่มเติม ทั้งนี้การประมาณการสำหรับสิ่งตอบแทนที่คาดว่าจะต้องจ่ายเพิ่มเติมนั้นเป็นการใช้วิจารณญาณของผู้บริหารและมีความไม่แน่นอน ดังนั้นข้าพเจ้าจึงถือเป็นเรื่องสำคัญในการตรวจสอบของข้าพเจ้า | วิธีการตรวจสอบของข้าพเจ้ารวมถึงการประเมินความเป็นอิสระและความรู้ความสามารถของผู้ประเมินราคาอิสระ ข้าพเจ้าได้ทดสอบความเหมาะสมของข้อสมมติที่สำคัญ ข้าพเจ้าได้ให้ผู้เชี่ยวชาญด้านการประเมินมูลค่าของเคพีเอ็มจีฯ พิจารณาความเหมาะสมของการประเมินมูลค่ายุติธรรมและทดสอบความถูกต้องของการคำนวณ ข้าพเจ้าได้ทดสอบความเหมาะสมของการประมาณการสำหรับสิ่งตอบแทนที่คาดว่าจะต้องจ่ายที่ประมาณการโดยผู้บริหาร นอกจากนี้ข้าพเจ้ายังพิจารณาถึงความเพียงพอของการเปิดเผยข้อมูลเกี่ยวกับการซื้อธุรกิจ |



| การคำนวณมูลค่าที่คาดว่าจะได้รับคืนของสินทรัพย์เพื่อการสำรวจและผลิตปิโตรเลียม | การคำนวณมูลค่าที่คาดว่าจะได้รับคืนของสินทรัพย์เพื่อการสำรวจและผลิตปิโตรเลียม | การคำนวณมูลค่าที่คาดว่าจะได้รับคืนของสินทรัพย์เพื่อการสำรวจและผลิตปิโตรเลียม |

| อ้างถึงหมายเหตุประกอบงบการเงินข้อ 3 (ฑ) และ 14 | อ้างถึงหมายเหตุประกอบงบการเงินข้อ 3 (ฑ) และ 14 | อ้างถึงหมายเหตุประกอบงบการเงินข้อ 3 (ฑ) และ 14 |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร | ได้ตรวจสอบเรื่องดังกล่าวอย่างไร |

| ภาพรวมของตลาดน้ำมันยังคงอยู่ในระดับที่ท้าทายเนื่องจากอุปทานของน้ำมันที่ยังคงอยู่ในระดับสูงเมื่อเทียบกับการเติบโตในอุปสงค์ที่ลดลงโดยระดับราคาน้ำมันในอนาคตยังคงมีความผันผวนอย่างต่อเนื่อง มูลค่าที่คาดว่าจะได้รับคืนคำนวณจากมูลค่าจากการใช้ ในการประเมินมูลค่าจากการใช้นั้นใช้วิธีประมาณการจากกระแสเงินสดที่จะได้รับในอนาคตคิดลดเป็นมูลค่าปัจจุบันโดยใช้ข้อสมมติและการประมาณการซึ่งใช้วิจารณญาณโดยผู้บริหาร ดังนั้นข้าพเจ้าจึงถือเป็นเรื่องสำคัญในการตรวจสอบของข้าพเจ้า | ภาพรวมของตลาดน้ำมันยังคงอยู่ในระดับที่ท้าทายเนื่องจากอุปทานของน้ำมันที่ยังคงอยู่ในระดับสูงเมื่อเทียบกับการเติบโตในอุปสงค์ที่ลดลงโดยระดับราคาน้ำมันในอนาคตยังคงมีความผันผวนอย่างต่อเนื่อง มูลค่าที่คาดว่าจะได้รับคืนคำนวณจากมูลค่าจากการใช้ ในการประเมินมูลค่าจากการใช้นั้นใช้วิธีประมาณการจากกระแสเงินสดที่จะได้รับในอนาคตคิดลดเป็นมูลค่าปัจจุบันโดยใช้ข้อสมมติและการประมาณการซึ่งใช้วิจารณญาณโดยผู้บริหาร ดังนั้นข้าพเจ้าจึงถือเป็นเรื่องสำคัญในการตรวจสอบของข้าพเจ้า | วิธีการตรวจสอบของข้าพเจ้าได้แก่การทดสอบการคำนวณมูลค่าที่คาดว่าจะได้รับคืนที่จัดทำโดยผู้บริหาร ข้าพเจ้าทดสอบข้อสมมติที่สำคัญที่สนับสนุนการประมาณการของผู้บริหารโดยอ้างอิงจากข้อมูลภายในและข้อมูลภายนอกรวมถึงการวิเคราะห์แนวโน้มในอดีตที่ผ่านมา  ข้าพเจ้าได้ปรึกษาผู้เชี่ยวชาญด้านการประเมินมูลค่าของเคพีเอ็มจีฯ เพื่อมีส่วนร่วมในการพิจารณาความเหมาะสมของอัตราคิดลด ข้าพเจ้าได้ทดสอบการวิเคราะห์ความอ่อนไหวที่จัดทำโดยผู้บริหารสำหรับข้อสมมติที่สำคัญ นอกจากนี้ข้าพเจ้ายังได้พิจารณาถึงความเพียงพอของการเปิดเผยข้อมูลที่เกี่ยวข้อง |



| มูลค่าของสินค้าคงเหลือ | มูลค่าของสินค้าคงเหลือ | มูลค่าของสินค้าคงเหลือ |

| อ้างถึงหมายเหตุประกอบงบการเงินข้อ 3 (ช) และ 10 | อ้างถึงหมายเหตุประกอบงบการเงินข้อ 3 (ช) และ 10 | อ้างถึงหมายเหตุประกอบงบการเงินข้อ 3 (ช) และ 10 |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร | ได้ตรวจสอบเรื่องดังกล่าวอย่างไร |

| สินค้าคงเหลือนั้นวัดมูลค่าด้วยราคาทุนหรือมูลค่าสุทธิที่จะได้รับแล้วแต่ราคาใดจะต่ำกว่า เนื่องจากความผันผวนอย่างต่อเนื่องของราคาน้ำมันดิบและผลิตภัณฑ์น้ำมันอาจส่งผลให้มูลค่าสุทธิที่จะได้รับอาจจะต่ำกว่าราคาทุน | สินค้าคงเหลือนั้นวัดมูลค่าด้วยราคาทุนหรือมูลค่าสุทธิที่จะได้รับแล้วแต่ราคาใดจะต่ำกว่า เนื่องจากความผันผวนอย่างต่อเนื่องของราคาน้ำมันดิบและผลิตภัณฑ์น้ำมันอาจส่งผลให้มูลค่าสุทธิที่จะได้รับอาจจะต่ำกว่าราคาทุน | ข้าพเจ้าได้ทดสอบความเหมาะสมของการคำนวณมูลค่าสุทธิที่จะได้รับคืน ข้าพเจ้าได้ตรวจสอบราคาขายของสินค้าสำเร็จรูปแต่ละชนิดกับราคาอ้างอิงในตลาด นอกจากนี้ข้าพเจ้ายังได้พิจารณาความเพียงพอของข้อมูลที่ได้เปิดเผยเกี่ยวกับมูลค่าของสินค้าคงเหลือ |